Úradný vestník L 104 , 22/04/1997 S. 0035 - 0036



Rozhodnutie Komisie zo 16. apríla 1997 o uznaní certifikačných postupov v súlade s článkom 12 nariadenia Rady (EHS) č. 1836/93 z 29. júna 1993, ktorým sa umožňuje dobrovoľná účasť obchodných spoločností priemyselného sektora v eko-manažmente a audite spoločenstva (Text s významom pre EHP) (97/264/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1836/93 z 29. júna 1993, ktorým sa umožňuje dobrovoľná účasť obchodných spoločností priemyselného sektora v eko-manažmente a audite spoločenstva [1] a najmä na jeho článok 12, keďže článok 12 nariadenia (EHS) č. 1836/93 stanovuje, že tieto spoločnosti vykonávajúce národné, európske alebo medzinárodné normy pre environmentálne riadiace systémy a audity a certifikované, v súlade s primeranými certifikačnými procedúrami, v súlade s týmito normami, budú považované za spĺňajúce príslušné požiadavky nariadenia (EHS) č. 1836/93, za predpokladu, že tieto normy a postupy sú uznané Komisiou, ktorá koná v súlade s postupmi ustanovenými v článku 19 toho istého nariadenia; keďže článok 12 nariadenia Rady (EHS) č. 1836/93 stanovuje, že odkazy na uznané normy a kritériá budú publikované v Úradnom vestníku Európskeho spoločenstva; keďže Komisia bola požiadaná, aby uznala, že akreditácia v súlade s kritériami ustanovenými v ktoromkoľvek z nasledujúcich prístupov na akreditáciu certifikačných orgánov v oblasti systémov environmentálneho manažmentu zaručí, že príslušné certifikačné postupy sú používané certifikačnými orgánmi, ktoré konajú v rozsahu ich akreditácie a ktoré boli akreditované v súlade s týmito požiadavkami a usmerneniami: 1. prístup založený na nasledujúcej rakúskej legislatíve: 622. federálny zákon z roku 1995 – Akt o kontrolóroch životného prostredia a zozname miest, 549. nariadenie z roku 1996 – Nariadenie na posudzovanie kompetencií, Návod EAC 5 z júna 1996; 2. Usmernenia pre akreditácie certifikačných orgánov pre environmentálne riadiace systémy (ERS) a certifikačné postupy pre ERS – vydané v septembri 1996 Nemeckým federálnym ministerstvom pre životné prostredie, ochranu prírody, nukleárnu bezpečnosť a hospodárstvo a schválené Environmentálnym kontrolným výborom v súlade s článkom 21 nemeckého aktu EMAS (Umweltauditgesetz); 3 Európska akreditácia certifikácie (EAC) usmerňuje na akreditáciu certifikačných orgánov pre environmentálne riadiace systémy – EAC návod z 5. júna 1996; keďže kritéria stanovené tromi vyššie uvedenými prístupmi pre akreditáciu certifikačných orgánov zaistia, že interný audit je zameraný na environmentálne činnosti a že sú primerané pre potreby nariadenia (EHS) č. 1836/93; keďže opatrenia stanovené týmto rozhodnutím sú v súlade so stanoviskom výboru zriadeného podľa článku 19 nariadenia (EHS) č. 1836/93, PRIJALA TOTO ROZHODNUTIE: Článok 1 Pre potreby článku 12 nariadenia (EHS) č. 1836/93, Komisia týmto uznáva, že akreditácia podľa kritérií ustanovených v ktoromkoľvek z nasledujúcich prístupov k akreditáciám certifikačných orgánov zaručí, že príslušné certifikačné postupy sú použité certifikačnými orgánmi, ktoré konajú v rozsahu ich akreditácie a ktoré boli akreditované v súlade s týmito požiadavkami a usmerneniami: 1. prístup založený na nasledujúcich rakúskych právnych predpisoch: 622. federálny zákon z roku 1995 – Akt o kontrolóroch životného prostredia a zoznam miest, 549. nariadenie z roku 1996 – Nariadenie na posudzovanie kompetencií, Návod EAC 5 z júna 1996; 2. Usmernenia akreditácie certifikačných orgánov pre environmentálne riadiace systémy (ERS) a certifikačné postupy pre ERS – vydané v septembri 1996 Nemeckým federálnym ministerstvom pre životné prostredie, ochranu prírody, nukleárnu bezpečnosť a hospodárstvo, a schválené Environmentálnym kontrolným výborom v súlade s článkom 21 nemeckého aktu EMAS (Umweltauditgesetz); 3. Európska akreditácia certifikácie (EAC) usmerňuje na akreditáciu certifikačných orgánov pre environmentálne riadiace systémy – EAC Návod 5 z júna 1996. Článok 2 Toto rozhodnutie je adresované členským štátom. V Bruseli 16. apríla 1997 Za Komisiu Ritt Bjerregaard člen Komisie [1] Ú. v. ES L 168, 10.7.1993, s. 1. --------------------------------------------------